คุณคะ.. ช่วงประมาณ 5-6 เดือนที่ผ่านมา ดิฉันมีประจำเดือนเกือบทุกเดือน (ปกติแล้วไม่ได้มีประจำเดือนตรงตามรอบ) แต่ละครั้ง เลือดที่ออกมา จะออกมาเป็นลิ่มๆหรือเป็นก้อนเล็กๆเฉพาะตอนปัสสาวะ ไม่มีเลือดที่เป็นน้ำออกมาเลย และมีอาการปวดท้องแค่วันแรกวันเดียวเท่านั้น ระยะเวลาที่เป็นก็แค่ 2 วัน ยิ่งช่วงหลังๆมานี้มีเลือดออกมาน้อยมากจนน่าแปลกใจ เลยกังวลว่าจะเป็นเนื้องอกหรือผิดปกติอะไรบางอย่างค่ะ ปล.ไม่ได้ทานยาคุมค่ะ
สวัสดีค่ะ ประจำเดือนที่มาน้อยผิดปกติ อาจเกิดจาก-การรับประทานยาคุมกำเนิด-ความเครียด-น้ำหนักตัวที่มากหรือน้อยจนเกินไป-มีถุงน้ำในรังไข่-เป็นโรคไทรอยด์-เยื่อบุโพรงมดลูกเจริญผิดที่ถ้าเป็นกรณีที่ไม่ใช่เลือดประจำเดือนอาจเกิดจาก-ภาวะแทรกซ้อนจากการตั้งครรภ์เช่น แท้ง ท้องนอกมดลูก-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วยในกรณีที่ยังมาตรงรอบเดือน มีโอกาสที่จะเป็นเลือดประจำเดือนได้อยู่ แนะนำสังเกตอาการ ว่ามีอาการผิดปกติอื่นๆเช่นปวดหน่วงท้องน้อย มีตกขาวผิดปกติร่วมด้วยหรือไม่ แล้วมาน้อยกว่าปกติอย่างเห็นได้ชัดหรือเปล่า ถ้าใช่ควรไปหาสาเหตุดังกล่าวไปเพิ่มเติมกับสูตินรีแพทย์ค่ะการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีไข้สูง ตกขาวผิดปกติ ควรรีบไปพบแพทย์ค่ะ